אלמז מנגיסטו

אלמז מנגיסטו (נולדה ב-25 ביולי 1993) היא עיתונאית ישראלית, המשמשת כמגישת חדשות ומדי יום מגישה את התוכנית "מהדורה ראשונה" בחברת החדשות של קשת 12.

ביוגרפיה
מנגיסטו נולדה באתיופיה ולה שישה אחים. היא עלתה לישראל עם משפחתה בשנת 1996. תחילה התגוררה המשפחה באתר קראוונים בחיפה, ולאחר מכן עברה למעלה אדומים.

מנגיסטו שירתה בגלי צה"ל, ככתבת ומפיקה.

לאחר מכן החלה לעבוד כתחקירנית במהדורת החדשות "שישי" בערוץ עשר.

בהמשך החלה לשמש ככתבת בערוץ, ושימשה כמבזקנית ומנחת משדרים מיוחדים בחדשות 13.

מאז אוקטובר 2017 לומדת משפטים בקריה האקדמית אונו.

בדצמבר 2020 עברה לחברת החדשות של קשת 12 ככתבת משפט, מבזקנית ולעיתים מגישה את מהדורת "שלוש".

ב-2021 הנחתה לצד דני דויטש את טקס פרסי ישראל, ששודר בכאן 11.

ב-2022 הנחתה לצידה של הילה קורח את טקס הדלקת המשואות ה-74.

קישורים חיצוניים

הערות שוליים

חיילי גלי צה"ל
סגל חברת החדשות
סגל חדשות 13
אנשי טלוויזיה ישראלים
ישראליות ילידות אתיופיה
ישראלים ילידי אתיופיה
מגישות חדשות ישראליות
מגישי חדשות ישראלים
מעלה אדומים: אישים
מתנחלות
ישראליות שנולדו ב-1993
ישראלים שנולדו ב-1993